Tervetuloa Armon kalliolle! Minun nimeni on Petri Välimäki.
Olemme aloittaneet uuden, laajan ja hyvin monipuolisen kokonaisuuden, -
jossa on valtavan rikas sisältö ja opetus Jumalan seurakunnalle.
Paneudumme apostoli Paavalin kirjeisiin korintolaisille.
Pureudumme niihin kohta kohdalta samalla etsien ja tutkien -
sitä taustaa ja tilanteita, joissa ne kirjoitettiin -
ja keille ne kirjoitettiin. Monin tavoin paneudumme asiaan.
Olet sydämellisesti tervetullut mukaan upealle tutkimusmatkalle!
Apostoli Paavali oli ollut jo siinä kohtaa vaikuttamassa vahvasti, -
kun hän oli palvellut Jumalan Pyhän Hengen johdatuksessa, -
ja Korintoon oli syntynyt Jumalan seurakunta.
Näin Jumala oli toiminut hänen kauttaan.
Kuten viime kerralla jo kuulimme, niin seurakunta tuli -
erityisen huonossa maineessa olevaan -
Akajan provinssin eli maakunnan pääkaupunkiin, -
jonka Julius Caesar oli -
uudelleen rakennuttanut v. 46 eKr.
Mm. Afroditen temppelissä arvioidaan olleen -
noin 1 000 temppeliprostituoitua. Kaupunki oli hyvin tunnettu -
sekä epäjumalanpalvelusta että irstaasta elämäntavasta.
Moraali oli mennyt todella heikoksi.
Tuonne syntisten Vapahtaja lähetti apostolinsa -
julistamaan sanomaa syntisille, jotka voivat pelastua, -
saada iankaikkisen elämän ja armon Jeesuksen Kristuksen yhteydessä.
Siellä apostoli oli julistanut niin että oli syntynyt seurakunta, -
ja myös pitkään jo palvellut heitä - noin 18 kk paikan päällä.
Hän oli julistanut Jumalan suurta armoa heille ja meille kaikille.
Nimittäin kirjeen 1. luvun 2. jakeessa sanotaan: -
"Korintossa olevalle Jumalan seurakunnalle, -
Kristuksessa Jeesuksessa pyhitetyille, jotka ovat kutsutut -
ja pyhät, ynnä kaikille, jotka avuksi huutavat meidän Herramme -
Jeesuksen Kristuksen nimeä kaikissa paikkakunnissa, -
niin omissaan kuin meidänkin." Nyt puhutaan siis -
kaikista Jeesukseen turvaavista, siis sinusta ja minustakin.
Tässä Jumalan Sana suoraan meille puhuu.
Itse asiassa tulemme huomaamaan, että valtava määrä -
on aivan täysin tähänkin aikaan ajankohtaista sanomaa.
Apostoli myös iloitsi valtavan syvästi siitä armosta, -
minkä hän näki Korintin seurakunnan ihmisten sydämissä.
Luemme 1. luvun jakeet 4-9: -
Aivan ensimmäinen suuri kiitos apostolin sydämessä -
nousee siis siitä armosta, -
joka on teille annettu Kristuksessa Jeesuksessa.
Apostoli tiesi valtavan hyvin ja selkeästi, -
että armo saadaan lahjana Jeesuksessa Kristuksessa.
Kirjoittaessaan tätä kirjettä noin v. 55 jKr. hän oli Efesossa -
ja palveli siellä kolmannella lähetysmatkallaan.
Efesolaiskirjeen 2. luvun jakeissa 8-9 sanotaan: -
"Sillä armosta te olette pelastetut uskon kautta, ette itsenne kautta -
- se on Jumalan lahja - ette tekojen kautta, -
ettei kukaan kerskaisi."
Hän tiesi, että ihmiselämän tärkein asia lopulta on, -
että on matkalla iankaikkisuuteen ja saanut syntinsä anteeksi.
On armahdettu ja pelastettu ja Jumalan rakastama.
Niinpä hän suuresti iloitsi myös nähdessään korintilaisissa -
tämän kaikkein kalleimman aarteen heidän sydämissään.
Jeesus sovitti ristillä omalla verellään kaikki syntimme.
Siksi nyt jokainen Häneen turvaava voi saada kaikki syntinsä anteeksi.
Jopa maailman heikoin, kurjimmaksi itsensä kokeva syntinen, -
joka sydämessään pyytää: "Jeesus rakas, armahda, -
anna syntini anteeksi. Pelasta minut, tule sydämeeni."
Hän saa todella tietää, että Jeesus armahtaa.
Se on täytetty. Hän saa olla pelastettu ja armahdettu.
Jeesus myös tulee hänen sydämeensä, kun ihminen sitä pyytää.
Kaikille, jotka ottivat Hänet vastaan, -
Hän antoi voiman tulla Jumalan lapsiksi.
Tällaiset tosiasiat olivat hyvin vahvasti apostolin sydämellä.
Niinpä hän suuresti iloitsi, kun näki näiden hengellisten lastensa -
tulevan osalliseksi tuosta armosta.
Hän suhtautui heihin, kuten hengelliseen lapseen, -
joka on rakas ja tärkeä, ja hän välitti heistä.
Toinen apostolin suuri ilonaihe -
hänen ajatellessaan herkällä sydämellä Korintin seurakuntaa -
ja kuten kuulimme, muitakin Jeesukseen turvaavia Jumalan lapsia,
oli ilo siitä rikkaudesta, jonka he ja siis myös me Jeesuksessa saamme.
Asiat, jotka hän kuvaa tuollaiseksi arvokkaaksi rikkaudeksi, -
ovat ehkä hiukan erilaisia, kuin mitä moni voisi -
rikkaudeksi tässä ajassa ajatella.
Nyt ei ollenkaan ollut kyse omaisuudesta, rahasta -
tai mistään sellaisesta, vaan jostain paljon arvokkaammasta.
Toinen käännös kuvaa jakeita 5-6 näin: -
Ystävä, ei yksikään lottovoitto tai Eurojackpot -
ole mitään sen rinnalla, mitä Jumala meille antaa.
Uskon, että lopulta jokainen tulee sen huomaamaan.
Nyt apostoli kuvaa siis suureksi rikkaudeksi sitä armoa, -
että on pelastettu ja matkalla taivaaseen sekä myös niitä lahjoja, -
jotka antavat valmiuden palvella ja julistaa sitä toisille.
On suuri armo, että meillä on mahdollisuus saada viedä -
tuota valtavan kallista sanomaa eteenpäin.
Se on armoa armon päälle, kuten apostoli Johannes kuvaa Jeesusta: -
"Hänen täyteydestään me olemme saaneet ja armoa armon päälle."
Siis ensin Hän on sulasta armosta pelastanut meidät syntiset.
Sen lisäksi Hän haluaa vielä antaa meille valtavan tärkeän tehtävän -
tässä maailmassa, tässä elämässä.
Yksi ihana kirja on nimeltään Maailman onnellisimmat ihmiset.
Nimi tulee siitä, että maailman onnellisimpia ihmisiä ovat ne, -
jotka ovat löytäneet Jumalan lahjat ja lähteneet elämään niitä todeksi.
Tästä rikkaudesta apostoli nyt puhuu.
Jumala on sellaisen ihmisen sydä- messä ja siunaa hänen elämäänsä.
Hänen elämässään on tarkoitus, mielekkyys ja sisältö.
Hänellä on päämäärä. Korintilaisten kohdalla -
apostoli kuvaa näitä asioita siten, että heillä on tietoa.
He tietävät ja tuntevat tämän sanoman. Se on suuri rikkaus.
Toiseksi apostoli mainitsee, että heillä on puhetaitoa.
Oletko ajatellut, että jos sinulla on sellainen puhetaito, -
että osaat kertoa tästä ja se tulee eläväksi muille, -
niin se on suuri Jumalan lahja ja kallis aarre.
Kolmanneksi he ovat saaneet juurtua Kristukseen.
Saa kasvaa ja sydän saa juurtua sanomaan Jeesuksesta, -
Jumalan kalliisiin aarteisiin Raamatussa.
Saa hengellisesti kasvaa Jumalan lapsena, kuten Pietari kuvaa: -
Kasvakaa meidän Herramme Jeesuksen armossa ja tuntemisessa.
Kristityn kasvu on yhä lisääntyvää ymmärrystä -
Jumalan valtavasta armosta ja Hänen tuntemisessaan, -
joka on Rakkaus. Ja ne ovat saaneet oikein juurtua syvälle armoon -
ja Jeesukseen Kristukseen. Se oli korintilaisilla myös -
tällainen ihana apostolin kuvaama rikkaus.
Sitten neljäntenä hän mainitsee armolahjojen koko rikkauden.
Armolahjat, 'charismata' (kreik.) Uudessa testamentissa.
'Charis' on armo. Se tulee samasta sanasta kuin tulee 'chara' eli ilo.
Siis ilo ja armo ovat hyvin lähellä toisiaan.
Ne tulevat samasta juuresta.
Kun ihminen saa tulla osalliseksi armosta, -
eli aina, kun Jumalan armo koskettaa niin, -
että se saa tulla elämässä eläväksi...
Kun Jumala armahtaa meidät, ja me ymmärrämme, -
että olemme armahdetut ja pelastetut, niin siinä on myös aito ilo.
Samoin, kun palvelemme armolahjojen kautta -
ja Jumala niiden kautta koskettaa, -
siinä on aina mukana Pyhän Hengen voima.
Sen tähden se tuottaa usein valtavan suurta iloa.
Missä armo tulee eläväksi, siellä on myös aito ilo.
Se ei ole sellaista iloa, josta maailma puhuu, -
että otetaan ilo irti elämästä.
Tosiaankin - ja sitten ottavat irti elämästä.
Tämä ilo ei ole mitään höhöttämistä tms., -
vaan totta, syvää ja aitoa. On paljon helpompi hengittääkin.
Tajuaa elämän tarkoituksen ja mielekkyyden.
Tietää, että on rakastettu, armahdettu, arvokas, -
elävän Jumalan oma lapsi. Se on todellinen ilon lähde.
Nämä armonlahjat, kuten Jumalan antamat luonnonlahjatkin, -
on kaikki tarkoitettu palvelua ja rakkautta varten.
Myöhemmin näemme jo tässä 1. kirjeessä, -
miten apostoli hyvin laajasti kuvaa armolahjoja -
ja rohkaisee niitten käyttöä monella eri tavalla.
Hän vahvasti selventää, että ne on tarkoitettu käytettäviksi -
rakkaudessa, ei siis itsensä nostamista tms. varten, -
vaan rakkauden palvelussa.
Armolahjat ovat Jumalan rakkauden välittämistä -
Hänen antamiensa armolahjojen kautta.
Näin Jumalan valtakunta ja rakkaus voivat tulla kohtaamaan lähimmäisiä.
Jos jollain on parantamisen armolahja, -
Jumala voi parantaa sen ihmisen. Sielunhoidollisen armolahjan kautta -
lähimmäinen saa usein suuren lohdun, tuen ja rohkaisun.
Jos jollain on käytännöllisten palveluasioiden lahja, -
niin ihmiset tulevat palvelluiksi ja siten siunatuiksi monin tavoin.
Evankelioimisen lahjan kautta pelastutaan, -
löydetään yhteys Vapahtajaan, Jeesukseen, -
ja saadaan iankaikkinen elämä. Siis Jumalan rakkaus on se pointti.
Siksi rohkaisen vahvasti käyttämään Jumalan antamia lahjoja.
Jokainen Jumalan antama lahja on arvokas ja kallis.
Suomalaisessa kulttuurissa on ehkä ajatus, -
ettei pidä paljoa luulla itsestään. Lahjat pitää kätkeä.
Jeesus ei opettanut, että on nöyrä, kun kätkee syvälle.
Hän pikemminkin käski niitä käyttää. Kunnia Jumalalle -
ja rakkaudella käyttöön. Ne ovat arvokkaita tilaisuuksia Jumalalta.
Olipa sinulla rukouksen lahja, laulun lahja, runouden lahja, -
kuuntelemisen lahja, opettamisen tai parantamisen lahja tai muita.
Mikä ikinä lahjasi onkaan, se on Jumalan kallis ja arvokas lahja.
Arvosta sitä. Käytä sitä.
Jumala voi sen kautta siunata lähimmäisiäsi ja sinua.
Voit löytää elämääsi tarkoituksen.
Ketään ihmistä ei ole tarkoitettu loputtomaan itsekkyyteen.
Vaikka miten paljon etsisi, niin se täyteys ei tule sieltä.
Me rakastamme palvellessamme. Huomaamme, -
että elämässämme on sisältö ja tarkoitus.
Siksi apostoli kuvaa näitä suureksi rikkaudeksi.
Ihan viimeisenä kohtana hän kertoo iloitsevansa -
siitä suuresta turvallisuudesta, jonka Jumala antaa.
Jeesukseen turvautuva saa siis luottaa siihen, -
että Hän todella voi täydellisesti pelastaa.
Vaikka me lankeamme, olemme heikkoja ja epäonnistumme, -
niin Jumala pysyy uskollisena. Jeesuksessa on sinulle turva, -
joka armosta kestää Raamatun mukaan iankaikkiseen elämään asti.
Rukoillaan sitä, että jokainen saa kokea Jumalan armon ja turvan.
Erityisesti, jos et ole vielä vastaanottanut Jeesusta, -
niin rukoile mukana ja kutsu Häntä. Hän rakastaa ja haluaa armahtaa.
Rukoillaan yhdessä vaikka näin. Kiitos, rakas Jeesus, -
että saamme Sinua nyt pyytää: -
Tule Pyhässä Hengessä jokaisen Sinua kutsuvan sydämeen.
Hänenkin, joka arkana sanoo: 'Tule, Jeesus, armahda -
ja pelasta minut. Tule minunkin sydämeeni.'
Kiitos, Jeesus, että Sinä olet jo tullut.
Jeesus, pyydän, että tätä pyytävän ihmisen koko elämää siunaat -
ja vahvistat hänet elämässä, siinä palvelussa, lahjoissa -
ja mahdollisuuksissa, jotka Sinä olet hänelle varannut."
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan
Isän, Pojan ja Pyhän Hengen nimeen. Aamen.
Ystävä, ole siunattu. Palataan taas Armon kalliolle. Moi!
Ystävä, on suuri etuoikeus, että me saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
voit osoittaa tukesi ruudulla näkyvään numeroon, -
jolloin annat noin 12 euron lahjoituksen.
Voit myös tukea ruudulla näkyvää pankkitiliä viitteen kanssa.
Voit myös lahjoittaa netissä tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare